आफ्नै गाउँ खुंग्री हरिगाउँ र सदरमुकाम लिवाङको अलावा माओवादी केन्द्रको उपल्लो स्तरका नेता वर्षमान पुन अनन्तको गाउँ माडीचौरलाई पनि नजिकबाट साक्षात्कार गर्न पाइयो । जनयुद्धताका झन्डै हजारौं संख्यामा रोल्पालीले बलिदान गरे । तर के पाए ? तर, यही प्रश्न माओवादी केन्द्रका नेतालाई सोध्दा उनीहरूको रेडिमेड जवाफ हुन्छ– ‘परिवर्तन धेरै भएको छ । जनयुद्धका कारण गणतन्त्र आयो । गणतन्त्रपछि गाउँमा बाटो–घाटो पुगेको छ । मोबाइल फोनको सुविधा पुगेको छ । योभन्दा धेरै अरू के चाहियो ?’
